The Sims

mini
**The Sims** je popularna računarska videoigra koja predstavlja simulaciju života. Glavni producent je Will Wright, a igru je izdao Maxis za Electronic Arts.

Prvi put puštena je u prodaju 4. februara 2000. Prodano je preko 6 miliona primjeraka, a zajedno s ekspanzijama prodano je više od 25 miliona primjeraka širom svijeta.

## Ideja 
Ideju za igru The Sims Will Wright dobio je nakon požara u Oaklandu 1991. kada je izgorjela njegova kuća, a zajedno s njom i većina njegovih stvari. Zbog toga se, zajedno s porodicom, morao preseliti i ponovno izgraditi svoj život; ti su ga događaji doveli do inspiracije za stvaranje računarske igre koja bi simulirala život. Igra se uz to temelji i na SimCityju, još jednoj računarskoj igri koju je dizajnirao Wright, a u kojoj igra upravlja gradom i njegovim građanima.

Wright je Maxisu prvi put predstavio ideju virtualne "kuće za lutke" 1993. dok je još razvijao svoju ideju, a u kompaniji su prijedlog dočekali skeptično; sredinom 1990-ih smatralo se da računarski hardware nije sposoban za izvođenje takvih simulacija. 1995. je Electronic Arts (EA) ponudio Wrightu da nastavi razvijati ideju koju će zatim objaviti EA. Razvijanje igre, koja je u početku bila poznata kao "Project X", započelo je 1995.

1997. ime projekta promijenjeno je u "The Sims" kao asocijacija na ostale, relativno uspješne, "Sim" igre iz sredine 1990-ih. Prije uspjeha igre nakon puštanja u prodaju 2000., EA je vjerovao da će The Sims podbaciti.

## Ekspanzije 
Ekspanzije za Simse su paketi sa novim dodacima koji uključuje predmete za odijevanje, nove opcije, objekte za igradnju kuća, nove karaktere itd...
Za glavnu igru The Sims je ukupno proizvedeno sedam različitih paketa ekspanzija:

# The Sims: Livin' Large 
# The Sims: House Party 
# The Sims: Hot Date 
# The Sims: Vacation
# The Sims: Unleashed 
# The Sims: Superstar 
# The Sims: Makin' Magic

## The Sims 2 
Maxis je igru The Sims 2 pustio u prodaju 2004. Nastavak se u potpunosti temelji na 3D grafici, dok je u originalnoj igri to bila kombinacija 2D i 3D grafike. Ostale promjene u odnosu na originalnu igru uključuju starenje od infantilne do odrasle dobi, zatim prelazak u stariju životnu dob, a s vremenom i smrt. U ovoj igri jasno su određeni dani u sedmici s vikendima kada djeca ne idu u školu i danima za odmor tokom kojih zaposleni Simljani ne idu na posao. Postoji i aspiracijski mjerač čija se razina mijenja ovisno o ostvarenim željama ili strahovima i aspiracijski bodovi koji otključavaju određene nagrade ako se ostvari neki cilj kao što je na primjer rođenje djeteta.

Svaki Simljanin može imati jednu od sedam aspiracija koja utiče na njegove želje i strahove. Tokom životnih stadija dojenčadi i djece, svi Simljani teže odrastanju.

Radnja (priča pojedinih susjedstava) odvija se oko 25 godina nakon originalne igre i dijelom se nastavlja na igru The Sims. Tako se na primjer porodica Pleasant nastanila u predgrađu, a njihovo porodično stablo pokazuje njihovu povezanost sa Pleasantima iz igre The Sims. Uz to, članovi obitelji Goth su znatno ostarjeli, dok je Bella Goth misteriozno nestala (natuknuto je da se radilo o otmici vanzemaljaca).

Igra The Sims 2 nije kompatibilna sa sadržajem igre The Sims.

Trenutno postoji sedam ekspanzija za igru The Sims 2:

* The Sims 2: University
* The Sims 2: Nightlife
* The Sims 2: Open for Business
* The Sims 2: Pets
* The Sims 2: Seasons
* The Sims 2: Bon Voyage
* The Sims 2: Free Time

"Stuff pack", dodaci koji povećavaju samo količinu sadržaja kao što su predmeti i odjeća, također su pušteni u prodaju uz igru The Sims 2. Dosad je izašlo šest (+1) dodatka za igru The Sims 2:

* The Sims 2: Family Fun Stuff
* The Sims 2: Glamour Life Stuff
* *The Sims 2: Happy Holiday Stuff*
* The Sims 2: Celebration Stuff
* The Sims 2: H&M® Fashion Stuff
* The Sims 2: Teen Style Stuff
* The Sims 2: Kitchen & Bath Interior Design Stuff

## Vanjski linkovi 
* *The Sims* - službena stranica 
* *The Sims 2* - službena stranica 

S, Računarske igre